Gaillac

Category:Articles with short description
Category:Short description is different from Wikidata

Gaillac (  ; Ocitanisht: Galhac ; Shqip: Galjaku) është një komunë në departamentin Tarn në Francën jugore. Ajo kishte në vitin 2013 një popullsi prej 14,334 banorësh.

 Gjeografia 
Galjaku është një qytet i vendosur midis Tuluzës, Albit dhe Montaubanit . Ai ka fituar shumë njohje për shkak të verërave që mbajnë emrin e qytetit. Lumi Tarn rrjedh përgjatë kufirit të qytetit nga jugu, lindja dhe perëndimi. Është 50 km në veri-lindje të Tuluzës. Është një qytet tregu dhe është qendra tregtare e veriperëndimit të Tarnit.

Vera lokale e Galjakut, e prodhuar për herë të parë pothuajse dy mijë vjet më parë, është e dy emërtimeve zyrtare (AOC). Terroiri përbëhet nga dhera balte, gëlqerore, rëre dhe sileks. Galjaku merr më shumë orë dielli se Bordoja dhe është zbukuruar nga një klimë e ftohtë detare. Duras është emri i rrushit që është vendas në këtë zonë dhe i një AOC dhe qyteti në veriperëndim të dy emërtimeve "Gaillac".

 Historia 
Qyteti u themelua në shekullin e dytë të erës sonë nga Galët të cilët krijuan një port lumi nga ku mund të eksportonin verën e tyre në provincën Gallia Narbonensis . Kur Aquitania u pushtua nga Roma, Galjaku lulëzoi prej verës së tij. Megjithatë, pushtimet barbare e asgjësuan qytetin dhe nuk lanë asgjë pas. Vetëm kur murgjit e Saint-Michel fituan privilegjet e vreshtarisë nga peshkopi i Albit, në vitin 972, popullsia u stabilizua dhe Galjaku filloi të bëhej përsëri një qytet. Verërat e tyre fillimisht u dërguan në Bordo ku më pas do të eksportoheshin në Angli. Abacia e Shën Michelit u ndërtua në shekullin e X-të dhe u rindërtua në 1271. Në 1524 abacia u laicizua, por titulli i abacisë u ruajt.

Gjatë luftërave fetare, Galjakasit refuzuan të ndryshojnë fenë e tyre dhe mbetën katolikë dhe u përzunë nga qyteti nga protestantët. Ata u strehuan në Castelnau-de-Montmiral . Pas masakrës së Ditës së Shën Bartolomeut më 24 gusht 1572, në Paris, Galjakasit masakruan 74 nga 90 Huguenotë e qytetit. Abacia u rindërtua edhe një herë midis 1572-1620. Në shekullin e shtatëmbëdhjetë u ngrit Kështjella Foucaud.

Ishte nga qyteti Galjak që Louis-Philippe I drejtoi fjalët:Nous chercherons à nous tenir dans un juste miieu, également éloigné des excès du pouvoir populaire et des abus du pouvoir royal.E cila mund të përkthehet: "Ne kërkojmë të mbajmë veten në gjendjen e duhur, të larguar nga teprimet e pushtetit popullor dhe nga abuzimet e pushtetit mbretëror". Kjo fjali do të përcaktonte Monarkinë e Korrikut .

 Popullsia 

 Transporti 
Stacioni Gaillac ka lidhje hekurudhore me Tuluzën, Arijakun, Albin dhe Rodezin. Stacioni Tessonnières është në linjën për në Albi.

 Referime 

Kategoria:Komuna në Tarn

Kategoria:Koordinatat në Wikidata